વાવાઝોડા સમયે આવેલા વરસાદી ઝાપટામાં આપણાં જિલ્લામાં ખેડૂતોએ વાવણી લાયક વરસાદ સમજી વાવેતર તો કરી દીધા છે ખેડૂતોએ મગફળી અને કપાસ બન્ને પાકના વાવેતર કરી અત્યારે કુદરત તરફ મીટ માંડી કાગડોળે વરસાદની રાહ જોઈ રહ્યા છે વાયુ વાવાઝોડા સમયે પડેલ વરસાદ બાદ એક મિલીમીરર વરસાદ જિલ્લામાં ક્યાંય નોંધાયો નથી આપણા જિલ્લામાં સિંચાઇની સગવડ ન હોય પાકનો સંપૂર્ણપણે આધાર વરસાદ પર જ રહે છે અને વાવણી પછી એક મહિનાથી વરસાદ ન પડવાના કારણે અત્યારે ખેડૂતોનો પાક સુકાઈ રહ્યો છે  ખેડૂતના મોંઘાં દવા બિયારણ અને ખાતર તો ખરાબ થયા જ છે સાથે સાથે ખેડૂતોના સપના રોળાઈ ગયા છે આખી મોસમ નિષ્ફળ જવા બરાબરની પરિસ્થિતિનું  નિર્માણ થયું છે ખેડૂતોની સાથે સાથે ખેતી પર આધારિત ખેત મજૂરોની હાલત પણ કફોડી થઈ છે એમની પાસે કોઈ રોજગાર ન હોય બે ટંક નો રોટલો રળવાના ફાંફા પડી રહ્યા છે આવી વિકટ પરિસ્થિતિમાં ખાનગી પાકવિમાં કંપની ને બોલાવી પાકની નિષ્ફળતા અંગે સર્વે કરાવી ખેડૂતોને પાકવિમાના દાવા ની રકમના 25% અત્યારે જ તાત્કાલિક ચુકવવામાં આવે, બાકીના દાવા અંગે પાકવિમાં યોજનાની જોગવાઇઓ મુજબ નિયત સમયે ક્રોપ કટિંગ કરી વધઘટ સરભર કરવામાં આવે, મહાત્મા ગાંધી નરેગા યોજના કે એના જેવી કોઈપણ બીજી યોજના અંતર્ગત ખેતમજૂરોને રોજગારની વ્યવસ્થા કરવામાં આવે તેવી માંગ ગુજરાત કિસાન કોંગ્રેસ દ્વારા કરવામાં આવી હતી.